Diari Oficial de la Generalitat Valenciana


Sumari del DOGV 6646, del 08-11-2011 (2011/11133)

RESOLUCIÓ d'11 d'octubre de 2011, de la Conselleria d'Agricultura, Pesca, Alimentació i Aigua, per la qual s'establix l'import global màxim que ha de finançar les ajudes per a l'exercici 2011-2012 a ens locals per a l'execució d'obres en matèria d'abastiment d'aigua, sanejament i defensa contra avingudes, així com altres actuacions relacionades amb estes obres.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6646

Data del DOGV
:   08-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11109


Data del document
:   11-10-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 d'octubre de 2011, de la Conselleria d'Agricultura, Pesca, Alimentació i Aigua, per la qual s'establix l'import global màxim que ha de finançar les ajudes per a l'exercici 2011-2012 a ens locals per a l'execució d'obres en matèria d'abastiment d'aigua, sanejament i defensa contra avingudes, així com altres actuacions relacionades amb estes obres. [2011/11587]  
L'Orde de 10 de desembre de 2010 (DOCV núm. 6423, de 23 de desembre de 2010), de la Conselleria de Medi Ambient, Aigua, Urbanisme i Habitatge, per la qual es van convocar per als exercicis 2011-2012 les ajudes a ens locals per a l'execució d'obres en matèria abastiment d'aigua, sanejament i defensa contra avingudes, així com altres actuacions relacionades amb estes obres, va ser tramitada d'acord amb les disposicions de l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les ajudes va quedar condicionat a l'aprovació dels crèdits corresponents.  
  
Vista la disponibilitat de crèdit per un import total de 809.878,10 euros, anualitat 2011-2012, en l'aplicació pressupostària 59.00.14.046.49.201.34, línia de subvenció T0004.   
Considerant les disposicions de l'article 56 del Reglament de la Llei 38/2003, de 17 de novembre, General de Subvencions (RD 887/2006), en què s'establix, amb caràcter previ a la resolució de concessió, la publicació de la quantia màxima en les convocatòries tramitades anticipadament.  
En virtut d'això, i fent ús de les facultats conferides per l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, resolc:  
  
Primer  
L'import global màxim en l'exercici 2011-2012 per a les ajudes en matèria d'abastiment d'aigua, sanejament i defensa contra avingudes, així com altres actuacions relacionades amb estes obres, es fixa en 281.878,10 euros per a l'exercici 2011 i en 528.000,00 euros per a l'exercici 2012, línia de subvenció T0004 del programa 512.10, capítol VII.  
  
Segon  
Publicar esta resolució en el Diari Oficial de la Comunitat Valenciana.   
  
Contra este acte, que esgota la via administrativa, els interessats poden interposar un recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10.1a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja dits, segons les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això sense perjudici que es puga interposar qualsevol altre recurs previst en la legislació vigent. Quan l'interessat siga una administració pública, podrà efectuar requeriment previ a la interposició del recurs contenciós administratiu davant de l'òrgan competent en el termini de dos mesos, que es computaran a partir de l'endemà de la publicació, en els termes que es preveuen en l'article 44 de la Llei 29/1998.  
  
  
València, 11 d'octubre de 2011.- La consellera d'Agricultura, Pesca, Alimentació i Aigua: Maritina Hernández Miñana.